Den Nord-Cimbriske Tilskuer, 1838-08-02
Fra Odense skrives under 27de Juli. Da en lang Tid er hengaaet siden Opmaalingen og det øvrige Arbeide til den nye Matrikulering blev udført og Matrikulsprotokollerne bleve forfattede, saa at deels Besidderne af Eiendommene nu ere andre, end de, som dengang bleve opgivne, og deels Forandringer i Jordeiendommenes Jnddeeling til særskilt Brug kunne være skeete, uden at de ved Frdn. af 25 Juni 1810 og 3 Decbr. 1819 befalede Beretninger derom ere indgivne, har Rentekammeret fundet det fornødent, ved Undersøgelse paa Stedet at søge de Mangler, der af de anførte Aarsager maatte findes i Protokollerne, berigtige de, førend disse Prorokoller paa en eller anden Maade skulle sættes i Brug, - hvisaarsag ogsaa Stiftslandinspecteuren for Fyen er beordret i Odense Amt snarest muligt at foretage en endelig Undersøgelse til Berigtigelse af den nye Matrikuls Protokoller i Henseende til Besiddernes Navne, Jnddelingen af Jordeiendommene og det enhver af disse nu paahvilende Hartkorn, forsaavidt nogen Forandring deri maatte finde Sted, fra hvad i de nævnte Henseender blev opgivet, dengang Matrikuleringsarbeidet udførtes, hvilke mulige Forandringer skulle rettes saavel i Protokollerne, som paa Karterne. Kammeret ønsker Forretninger uden Henstand foretaget og uafbrudt fortsat, samt at Protokollen og Karterne for hvert Herred forsig, der bliver færdigt, strax indsendes. - Som Følge af denne Foranstaltning har Hr. Stiftslandinspecteur Buchhave øieblikkeligen paabegyndt det ham paalagte Arbeide. - Hs. M. Kongen har under 22 d. allernaadigst under Generalkrigskommissariatet for Danmark (hvis Bureau er her i Odense) udnævnt den første Fuldmægtig, Hr. Sekretair Vogelsang, til Bureauchef samt til virkelig Krigsraad; den anden Fuldmægtig, Hr. Secretair Øhlenschlæger, til første Fuldmægtig og til virkelig Krigsassessor, og Privatfuldmægtig Hr. Wandall til anden Kongel. Fuldmægtig og til Krigssekretair. - Fra et fjernt Jordstrøg har Udgiveren modtaget følgende Meddelelse, der maaskee har Jnteresse for flere, end Fyens Jndvaanere: Den 22 October 1837 døde i Missionshauge, ved Tranquebar August Frederik Cæmmerer, Kongelig Dansk Missionair i Tranquebar, født i Wusterhausen nær Berlin den 22 Juni 1767. Han kom til Tranquebar i Begyndelsen af 1791 som Missionair ved den Kongelige danske Mission, ved hvilken han siden den Tid med Duelighed, Flid og Nidkierhed har arbeidet indtil faa Dage for sin Død. Den største Deel af dette Tidsrum, over 46 Aar har han næsten ene forestaaet Missionen, og tillige ofterfungeret som Præst ved den danske Kirke i Tranquebar. - Han var, saavidt vides, den sidste Discipel i Tamulisk af den udødelige Schwartz og af hvem han i sit hele Liv og Virken viste sig som en værdig Efterfølger. Den 30 October 1836 blev han i Anledning af Reformationens 300aarige Jubilæum i Danmark af vor allernaadigste Konge udnævnt til Ridder af Dannebrogen. Dr. Cæmmerer var en retskaffen Mand som Præst, Menneske og Fader, og anseet og agtet af Alle der kjendte ham og nød hans Omgang, som et Mønster paa en sand Christen og tro Ven. Hans Tab er os uerstatteligt, og beklages ikke aleene af hans efterladte sørgende Enke og 6 Børn, samt mange Venner; men ogsaa især af den Danske og af de tamuliske Menigheder, der i ham tabte deres Præst, Fader og oprigtige Ven. - Fred over hans Støv. - Velsignet være hans Minde, Tranquebar den 27 October 1837."